شلونكم شطاشيط
اليوم جنت صافن وأتذكرت المولدة طبعا هية طركاعة سودة
بيهة سلبيات وأيجابيات { جاي اتمنطق }
هسة نجي على السلبيات اول شي
الســــلبيـــات
متكدر تشغل التبريد فبهاي الحالة
راح تشغل المبردة يا ويلاه وما ادراك مالمبردة
رح تتظطر تطلع برة {شي طبيعي برة خوما خالين المبردة بلهول يعني ؟ }
راح تفتح المبردة تجي تكعد تشوف الهوة حار { فاتح تبريد مال برازيلي 87 عبالك }
هم راح تطلع برة لازم تخليلهة ماي { h2o }
راح تفتح الماي تلكة المي مكطوع المهم تتبهذل أهلك يحتركون يلا تخليلها ماي
تفتحها وتروح تكعد وأكيد فاتح الدش وحاطة على { MBC 2 } ودتشوف فلم كلة جذب بس مغلس انت
يلا المهم نرجع على موضوعنة تفتح المبردة وتكعد يجيك هوة بارد دقيقة وحدة
هستوك جاي تننتعش وكمت تبرد
طب والله شنو
فصلت الجوزة هسة انت درجة الحرارة صارت عندك 100 مئـوية
وخمسين شيطان كامو يلعبون كدامك
الة شوية تاكل الريموند كونترول
تكوم تشيل الموبايل وتفتح الضوة ومدتشوف شي دنيا لليل وكلساع راسك ينركع بفد شي وتتكسر المهم تطلع تروح لبو المولدة
أول شي صوت المولدة واصل للمريخ اذا انت تعيط بكل صوتك مرح تسمع نفسك
همزين هوة ابو المولدة متطور وشادله جرص اولت البارحة
ادك الجرص محد يطلع انت تكوم تحرك جكاير وتكفر
ورة محاولات عديدة { سكطت الجرص } يطلعلك ابو المولد يرزلك يكولك هوة هلكد يدكون الجرص وشتريد متكلي { علساس هوة مهم ومشغول هوة جان يلعب بلـ قايش مال مولد }
بعدين انت تكلة يابة الجوزة فصلت هسة هم رح يرزلك يكولك هوة انت ماخذين 10 أمبير كل شوية جايني فصلت بعدين يروح يحولهة انت تندار تلكي بيتكم أشتعلت الأضوية بي
انت تكيف ترجع ركض ترجع لمكانك تريد تكمل الفلم تلكاه خلصان وطالعة اعلانات مال جبس ليز أنياا
انت تكوم وجهك مكلوب 57 درجة ومعبس تجي تفتح الحاسبة وتفتح ايميلك وهستوك تريد تحجي وية اصدقائك تجي الوطني وتطفى المولد وكل شغلك يروح هستوك جنت دتكتب موضوع بل عام كلة جذب ونصة نقل كلة يروح انت شي طبيعي رح تكول { خرب .. } تعرفون الباقي
تروح ركض تحول بلضلمة ميت ركعه تنركع توصل للمحولة وتحول علوطني وتصعد ركض مثل الشادي علتبريد مثل المشوه وتفتح التبريد وتنخنخ ورة ساعة تنطفي الكهرباء والموال كلة ينعاد وتستمر الحياة اذا جان هذا الحجي ينطبق على حالتك فا انت {حديقة من الدرجة الأولى }
هسة نجي على الأيجابيات
الأيجـــابـــيات
لمن رح تطفى الكهرباء وتنفتح المولدة ومرح تكدرون تشغلون التبريد رح تقل قائمة الكهرباء
بعدين لمن راح تفصل الجوزة تروح ترجعهة راح تمشي وتتحرك عندك الدورة الدموية
{ لآن انت جنت لازك بلفراش ومعفن بل نص يوم على الدوشك صاير تبسي من الحر }
شنو شبيك تباوع هايهية ليش هية بيهة ايجابيات قابل ؟
يلا هذا اول موضوع اكتبة أب ايدي شلوني
فطير
بس اذا تنقل ومتذكر المصدر ان شاء الله يذبك ربي بلـ trashcan